open-index/open-wikipedia-markdown huggingface dataset:
மெர்சி வில்லியம்ஸ்

**மெர்சி வில்லியம்ஸ்** ( மலையாளம் : മേഴ്സി വില്ല്യംസ്; 1947  - 19 நவம்பர் 2014), ஒரு ஆசிரியராக இருந்து அரசியல்வாதியாக மாறியவா் கேரள மாநிலத்திலுள்ள கொச்சி மாநகராட்சியின் 16 வது மேயரும், கொச்சியில் மேயர் பதவியை வகித்த முதல் பெண்மணியும் ஆவார். இடது ஜனநாயக முன்னணியின் உறுப்பினரான இவர், கொச்சி நகராட்சி கழக சபை உறுப்பினர்களிடையே  நடந்த வெளிப்பைடயான வாக்கெடுப்பில் தன்னை எதிர்த்துப் போட்டியிட்ட  ஐக்கிய ஜனநாயக முன்னணி வேட்பாளர் வின்னி ஆபிரகாமை  47 க்கு 23 என்ற விகிதத்தில் வாக்குகளை  பெற்று .வெற்றி பெற்றார்.   வில்லியம்ஸ் கொச்சி மாநகராட்சியின் 36 வது மண்டலத்தை (குன்னம்புரம்) பிரதிநிதித்துவப்படுத்தினார். 

## வாழ்க்கை வரலாறு
## கல்வி
மெர்சி *புனித தெரசா கல்லூரியில்* சமூகவியலில் முதுகலைப் பட்டம் பெற்றார். கேரளப் பல்கலைக்கழகத்தில் முதல்தர மாணவியாக சிறப்பிடம் பெற்று  தங்கப்பதக்கம் பெற்றார்.மேலும் *கொச்சி நகரின் மறுமலர்ச்சி* என்ற தலைப்பில் ஆராய்ச்சி படிப்பை முடித்துள்ளார்.

## ஆசிரியப் பணி
தான் பயின்ற அதே புனித தெரசா கல்லூரியில் விரிவுரையாளராகப் பணியைத் தொடங்கிய மொ்சி 2005 ஆம் ஆண்டு ஓய்வு பெறும் பொழுது சமூகவியல் துறையின்  துறை தலைவராகவும் பணி புரிந்தார்.  டி. ஜே. வில்லியம்ஸ் என்பவைரத் திருமணம் செய்த மெர்சிக்கு  அனூப் ஜோச்சிம் என்ற மகன் உள்ளார். தனது ஆசிரியர் பணியிலிருந்து ஓய்வு பெற்ற மெர்சி அதே வருடம்  அரசியலில் நுழைந்தார்.

## அரசியல் வாழ்க்கை
கொச்சி மாநகராட்சியின் குண்ணும்புரம் மண்டலத்திலிருந்து மாநகராட்சி உறுப்பினராக  சுயேச்சையாக போட்டியிட்டாலும் இந்தியக் கம்யூனிஸ்ட் (மார்க்சிஸ்ட்) கட்சியின் ஆதரவில் வெற்றி பெற்றார்.  தேர்தல் வெற்றிகளுக்குப் பின்னர் மாநகராட்சியின் 16வது மேயராக மாநகராடசி உறுப்பினர்களால் தேர்வு செய்யப்பட்டார். 48 வாக்குகள் ஆதரவாகவும் 23 வாக்குகள் எதிராகவும் பெற்ற மொ்சி 2005 முதல் 2010 வரை கொச்சி மாநகராட்சியின் முதல் குடிமகளாகப் பதவி வகித்தார். அவர் படித்த நகர சமூகவியல், நகரத் திட்டமிடல், மற்றும்  ஆராய்ச்சி படிப்பு ஆகியன கொச்சி மாநகராட்சி மேயராக சிறப்பாகப் பணிபுரிய மொ்சிக்கு பேருதவி புரிந்தன.

அவர், மேயராக இருந்த காலத்தில், ஜவஹர்லால் நேரு தேசிய நகர்புற புனரமைப்புத் திட்டத்தின் (JNNURM) கீழ் திட்டங்கள் குறித்து மத்திய நகர்ப்புற மேம்பாட்டு அமைச்சகம் நடத்திய அனைத்து கூட்டங்களிலும் கலந்துகொண்டுள்ளார். [3] மேயராக அவர் தனது பணிகளை திறமையாகச் செய்தார், மேலும் அவர் பொறுப்பேற்றபோது குப்பைத் தொட்டிகளுக்கு பெயர் பெற்ற நகரம் என்ற பெயரை பதவிக்காலம் முடிவதற்கு முன்னர் இந்தியாவின் தூய்மையான நகரமாக அறிவிக்கப்பட்டு விருது பெற காரணமானார். கேரளாவில் முதன்முதலில் நகரத்தின் கழிவு மேலாண்மை அமைப்புக்கான உப சட்டங்களை அவர் இயற்றினார். கொச்சி நகரத்திற்கான ஒரு பரவலாக்கப்பட்ட கழிவுப் பிரிப்பு (ஒவ்வொரு வீட்டிற்கும் ஒரு வாளிகளை வழங்குவதன் மூலம்) முறையை அவர் நடைமுறைப்படுத்தினார். அவரது விடாமுயற்சியான அணுகுமுறையால், ஆசிய வளர்ச்சி வங்கி மற்றும் ஜவஹர்லால் நேரு தேசிய நகர்புற புனரமைப்புத் திட்டம் (**ஜே.என்.என்.ஆர்.எம்.**) ஆகியவற்றின் நிதி உட்பட நகர அபிவிருத்திக்காக ரூ .900 கோடி அளவுக்கு அவரால் நிதி திரட்ட முடிந்தது.

## இறப்பு
மொ்சி 2014 ஆம் ஆண்டு தனது 67 வது வயதில் புற்றுநோயின் காரணமாக மரணமைடந்தார். 20 நவம்பர் 2014 அன்று *பலரிவட்டமில்* உள்ள புனித ஜான்  பாப்டிஸ்ட் தேவாலயத்தில் அடக்கம் செய்யப்பட்டார்.

## மேற்கோள்கள்

பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2014 இறப்புகள்
2020 மெக்சிக்கோவில் கொரோனாவைரசுத் தொற்று

இந்த கட்டுரை மெக்சிகோவில் 2019–20 கொரோனா வைரஸ் வெடித்ததன் தாக்கங்களை ஆவணப்படுத்துகிறது.

## காலவரிசை

thumb|மெக்ஸிகோவின் மெக்ஸிகோ நகரத்தில் உள்ள இன்ஸ்டிடியூட்டோ நேஷனல் டி சியென்சியாஸ் மெடிகாஸ் ஒய் நியூட்ரிசியன் சால்வடார் ஜூபிரோனில் சிறப்பு சுவாச நோய் அறிகுறி மதிப்பீட்டு பகுதிக்குள் நுழையும் மக்கள். COVID நோயாளிகளுக்கு இந்த மருத்துவமனை சிறப்பு பராமரிப்பு பகுதியாக மாற்றப்பட்டது.
பிப்ரவரி 28 அன்று, மெக்சிகோ தனது முதல் மூன்று பேருக்கு வைரஸ் தொற்று இருப்பதை உறுதிப்படுத்தியது. மெக்ஸிகோ நகரத்தில் 29 பிப்ரவரி 4வது நபருக்கு உறுதி செய்யப்பட்டது, இவர் இத்தாலி நாட்டிலிருந்து திரும்பியவர், இவருக்கு வயது 20 பெண் ஆவர்.  

1 மார்ச் அன்று 5 வது நபருக்கு உறுதி செய்யப்பட்டது, இவர் இத்தாலி நாட்டிலிருந்து திரும்பியவர். 6 மார்ச் அன்று 6 வது நபருக்கு உறுதி செய்யப்பட்டது, இவர் இத்தாலி நாட்டிலிருந்து 21 பெப்ரவரி நாடு திரும்பியவர். 7 மார்ச் அன்று 7 வது நபருக்கு உறுதி செய்யப்பட்டது.  

## குறிப்புகள்

## மேற்கோள்கள்

பகுப்பு:2019 நிகழ்வுகள் பகுப்பு:2020 நிகழ்வுகள் பகுப்பு:மெக்சிக்கோ
பகுப்பு:நாடு வாரியாக 2019–20 கொரோனாவைரசுத் தொற்று
அறிவியல் நகர்

**அறிவியல் நகர்** (*Ariviyal Nagar*) இலங்கையின் வட மாகாணத்தில், கிளிநொச்சி மாவட்டத்தில் அமைந்துள்ள ஓர் ஊராகும். இந்நகரம் 2000 ஆம் ஆண்டளவில் சு. ப. தமிழ்ச்செல்வன், சுஜந்தன், பூவண்ணன், தமிழேந்தி ,கருணாரத்தினம் அடிகள் ஆகியோரால் திட்டமிட்டு ஆரம்பிக்கப்பட்டது.

இந்த ஊர் பொன்னகர் என்ற ஊருக்கும் ஏ9 வீதிக்கும் இடையில் முறிகண்டிக்கும் 55-ஆம் கட்டை கிளிநொச்சிக்கும் இடையில் அமைந்துள்ளது. அறிவியல் நகர் தொடருந்து நிலையம் 2019 மார்ச் 14 இல் திறக்கப்பட்டது.

## இங்குள்ள கல்வி நிலையங்கள்
*யாழ்ப்பாணப் பல்கலைக்கழகம்
**விவசாய பீடம்
**தொழில்நுட்ப பீடம்
*இலங்கை-செருமன் பயிற்சிக் கழகம்

## மேற்கோள்கள்

பகுப்பு:கிளிநொச்சி மாவட்டத்திலுள்ள ஊர்களும், நகரங்களும்
யாத்கார்

***யாத்கார்*** 1984 ஆம் ஆண்டு வெளிவந்த இந்தி மொழி திரைப்படமாகும். தாசரி நாராயண ராவ் இயக்கத்தில் வெளிவந்த இத்திரைப்படத்தில் கமல்ஹாசன், பூனம் தில்லான், சஞ்சீவ் குமார் மற்றும் பலர் நடித்திருந்தனர்.

## நடிகர்கள்
* கமல்ஹாசன் 
* பூனம் தில்லான்
* சஞ்சீவ் குமார்  
* ஜமுனா 
* தனுஜா  
* விஜய் ஆராரோ

## மேற்கோள்கள்

## வெளி இணைப்புகள்
* 

பகுப்பு:1984 இந்தித் திரைப்படங்கள்
பகுப்பு:காதல் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:இந்திய இந்தித் திரைப்படங்கள்
குனிசெரி கும்மாட்டி

கேரளா மாநிலத்தில் பாலக்காடு மாவட்டத்திற்கு உட்பட்ட குனிசெரி கிராமத்தில் உள்ள பூக்குளங்கரை பகவதி அம்மன் கோவிலில் ஆண்டுதோறும் நடைபெற்றுவரும் திருவிழா **குனிசெரி கும்மாட்டி**. மீன இலக்கினத்தில் புரட்டாதி நட்சத்திரத்தில் இத்திருவிழா கொண்டாடப்படுகிறது.

## வரலாறு
கோழிக்கோட்டை தலைநகராகக் கொண்ட சாமூத்திரி மன்னர் கி பி 12-ஆம் நூற்றாண்டுக்கும் கி பி 17-ஆம் நூற்றாண்டுக்கும் இடைப்பட்ட காலத்தில் பல்வேறு பகுதிகளை போரில் ஈடுபட்டு சொந்தம் கொண்டாடி வந்தநிலையில், குனிசெரி பகுதியில் போர் நடைபெற்றபோது, சாமூத்திரியின் வீரர்களை அப்பகுதி வாழ் வீரர்கள் தொடர்ந்து பல நாட்களாக முன்னேற விடாமல் தடுத்து நிறுத்தினர். இறுதியில் பூக்குளங்கரை பகவதி அம்மனிடம் வருந்தி மன்னிப்பு கேட்ட சாமூத்திரி மன்னர் அப்பகுதியில் கொல்லப்பட்ட வீரர்களின் விதவைகளுக்கு வாழ்க்கைத்துணையாக தன் கோழிக்கோடு நாட்டிலிருந்து பலரை அனுப்பி வைத்ததாகவும், பூக்குளங்கரை பகவதி அம்மனின் பிறந்தநாள் வெகு விமரிசையாக கொண்டாடுவதாகவும் அறிவித்ததாக புராணக்கதைகள் கூறுகிறது.

பகுப்பு:பாலக்காடு மாவட்டம்
பகுப்பு: கேரள இந்துக் கோயில்கள்
இரட்டை மனிதன்

**இரட்டை மனிதன்** (*Erattai Manithan*) என்பது 1982ஆம் ஆண்டு சனவரி மாதம் 14 ஆம் தேதியன்றூ வெளிவந்த இந்தியத் தமிழ்த் திரைப்படமாகும். கே. சங்கர், எஸ். ஆதிலட்சுமி ஆகியோர் தயாரித்தனர். இத்திரைப்படத்தில் எஸ். எஸ். ராஜேந்திரன், ஜெய்கணேஷ், இலதா, சுமித்ரா, பவானி, வி. கே. ராமசாமி ஆகியோர் முக்கியக் கதாபாத்திரங்களில் நடித்திருந்தனர். 
ம. சு. விசுவநாதன் இசையமைத்திருந்தார்.

## நடிகர்கள்

*எஸ். எஸ். ராஜேந்திரன்
*ஜெய்கணேஷ்
*இலதா
*சுமித்ரா
*பவானி
*வி. கே. ராமசாமி
* டி. வி. நாராயணசாமி
*சுருளி ராஜன் - கௌரவத் தோற்றம்
*மனோரமா
*காந்திமதி
* பிரீத்தா
* ஏ. கே. சுந்தர் 
* சுப்பையா
*கரிக்கோல் ராஜ்
*சீதாராமன்
*ராஜவேலு
*ஜெயதேவ்

## மேற்கோள்கள்

## வெளி இணைப்புகள்
* 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:சுமித்ரா நடித்த திரைப்படங்கள்
பகுப்பு:சுருளி ராஜன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:காந்திமதி நடித்த திரைப்படங்கள்
புவியரசு (நடிகர்)

**புவியரசு முத்துசுவாமி** (27 மே 1988) என்பவர் தமிழ் நாட்டை சேர்ந்த தொலைக்காட்சி நடிகர், நடனக்கலைஞர் மற்றும் தடகள வீரர் ஆவார். இவர் 2012ஆம் ஆண்டு கலைஞர் தொலைக்காட்சியில் ஒளிப்பரப்பான மானாட மயிலாட 7 என்ற நடன நிகழ்ச்சியில் போட்டியாளராக பங்குபெற்றார். அதைத் தொடர்ந்து கேளடி கண்மணி, வாணி ராணி, அழகிய தமிழ் மகள் போன்ற பல தொடர்களில் நடித்துள்ளார்.

## ஆரம்பகால வாழ்க்கை
புவியரசு மே 27, 1988 ஆம் ஆண்டு தமிழ்நாட்டில் கோவையில் பிறந்தார். அவர் 2012 இல் கோவை தொழில்நுட்பக் கல்லூரியில் ஒரு கட்டமைப்பு பொறியியலாளர் மற்றும் பாலம் வடிவமைப்பு பொறியியலாளரராக பட்டம் பெற்றார். ஸ்ரீ ராமகிருஷ்ணா தொழில்நுட்பக் கழகத்தில் ஹாக்கி அணியின் கோல் கீப்பராக இருந்துள்ளார் என்பது குறிப்பிடத்தக்கது.

## தொடர்கள்

## நிகழ்ச்சிகள்

## திரைப்படம்

## விருதுகள் மற்றும் பரிந்துரைகள்

## மேற்கோள்கள்

## வெளி இணைப்புகள்
* 
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் திரைப்பட நடிகர்கள்
கண்ணுக்குள்ளே

***கண்ணுக்குள்ளே*** என்பது 2009 இல் வெளிவந்த தமிழ்த் திரைப்படமாகும். இதனை லீனா மூவேந்தர் இயக்கியிருந்தார். இத்திரைப்படத்தில் மிதுன் தேஜஸ்வி, அபர்ணா பிள்ளை, அனுமோள், மற்றும் யுகேந்திரன் ஆகியோர் முக்கிய கதாபாத்திரங்களில் நடித்திருக்கின்றனர். சரத் பாபு, சண்முகராஜன், சிங்கமுத்து, வாசு (நகைச்சுவை நடிகர்) ஆகியோர் உடன் நடித்திருந்தனர்.

இத்திரைப்படத்திற்கு இளையராஜா இசை அமைத்திருந்தார். 25 செப்டம்பர் 2019 இல் வெளிவந்தது.

## நடிகர்கள்

*மிதுன் தேஜஸ்வி - ரகு
*அபர்ணா பிள்ளை - காயத்ரி
*அனுமோள் - பாரதி
*யுகேந்திரன் - தனசேகர்
*சரத் பாபு - ஜோசப் அருள்தாஸ்
*சண்முகராஜன் - ரகுவின் மாமா
*சிங்கமுத்து - பேருந்தில் பயணிப்பவர்
*வாசு (நகைச்சுவை நடிகர்) - பேருந்தில் பயணிப்பவர்
*கிரேன் மனோகர் - பேருந்தில் பயணிப்பவர்
*சிசர் மனோகர் - பேருந்தில் பயணிப்பவர்
*முத்துகாலை - பேருந்தில் பயணிப்பவர்
*வெள்ளை சுப்பையா - பேருந்தில் பயணிப்பவர்
* சின்னராசு - பேருந்தில் பயணிப்பவர்
* சிவநாராயண மூர்த்தி - பேருந்து நடத்துனர்
*பாரதி கண்ணன் - பள்ளி தாளாளர்
*ஆர். சேகர் - காயத்ரியின் தந்தை
* ராகவி - ரகுவின் மகள் பாரதி
*எல். ஐ. சி. நரசிம்மன் - மருத்துவர்
*ராஜசேகர் - குணபிரகாசம்
*சாந்தி வில்லியம்ஸ் - குணபிரகாசத்தின் மனைவி
* நாகலட்சுமி- ரகுவின் அத்தை
* அகிலா - ரகுவின் கசின்
*நித்யா ரவீந்திரன்
* பீட்டர் பேபியா
* சிறீலதா
* சுர்ஜித் அன்சார் - இளம் ரகு
* கபிர் - இளம் தனசேகர்
* கிருஷ்ணராஜ் - அவராகவே
*எஸ். ஏ. ராஜ்குமார் - அவராகவே
*சங்கர் கணேஷ் - அவராகவே

## ஆதாரங்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:2009 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சிங்கமுத்து நடித்த திரைப்படங்கள்
தங்க ஆலைடு

**தங்க ஆலைடுகள்** *(Gold halides)* என்பவை தங்கத்துடன் ஆலைடுகள் வினைபுரிந்து உருவாகும் சேர்மங்களைக் குறிக்கிறது. 

## மோனோ ஆலைடுகள்

AuCl, AuBr, மற்றும் AuI போன்ற ஒற்றை ஆலைடுகள் -X-Au-X-Au-X-Au-X-.போன்ற மாற்று நேரியல் சங்கிலிகளைக் கொண்டிருக்கும் படிகத் திண்மங்களாகும். X-Au-X பிணைப்புகளுக்கு இடையே 180 பாகை கோண அளவு காணப்படுகிறது. . 

ஒரும AuF மூலக்கூறு வாயுநிலையில் காணப்படுகிறது.

## டிரை ஆலைடுகள்

தங்க டிரையையோடைடு  இயற்கையில் கிடைக்கவில்லை அல்லது நிலைப்புத்தன்மை அற்றதாக இருக்கலாம். 
தங்க(III) புளோரைடு (AuF3) தனித்துவமான பலபடி திருகுச்சுழல் கட்டமைப்பைப் பெற்றுள்ளது. மூலை-பகிர்வு {AuF4} சதுரங்களால் இக்கட்டமைப்பு ஆக்கப்பட்டிருக்கும்.

## பெண்டா ஆலைடுகள்

AuF5 என்ற மூலக்கூற்று வாய்ப்பாட்டைக் கொண்ட தங்கம்(V)புளோரைடு மட்டுமே தங்கம் +5 என்ற ஆக்சிசனேற்ற நிலையில் இருக்கும் சேர்மமாக அறியப்படுகிறது. பொதுவாக இது Au2F10  போன்ற  இருபடி சேர்மமாகவே தோன்றும்.

## மேற்கோள்கள்

பகுப்பு:தங்கத்தின் சேர்மங்கள்
பகுப்பு:உலோக ஆலைடுகள்
பகுப்பு:தங்கம்-ஆலசன் சேர்மங்கள்
மனைவி சொல்லே மந்திரம்

**மனைவி சொல்லே மந்திரம்** (*Manaivi Solle Manthiram*) என்பது  1983 இல் வெளிவந்த இந்திய தமிழ் திரைப்படம் ஆகும். இத்திரைப்படத்தினை ராம நாராயணன் இயக்கினார். பி. கண்மணி கதை எழுதியுள்ளார்.

இத்திரைப்படத்தில் மோகன், நளினி, பாண்டியன், இளவரசி ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு இளையராஜா இசையமைத்துள்ளார்.

## நடிகர்கள்

* மோகன் - தியாகு
* நளினி - செல்வி
* பாண்டியன் - பரதன்
* இளவரசி - ராணி
* வெண்ணிற ஆடை மூர்த்தி - தியாகுவின் தந்தை
* வினு சக்ரவர்த்தி - பாலகிருஷ்ணன்
* கல்லாப்பெட்டி சிங்காரம் - செல்வியின் தந்தை
* மனோகர் - கோபால்
* ராஜசுலோசனா - தியாகுவின் அம்மா
* குள்ளமணி
* யுகலட்சுமி
* டி. கே. எஸ். சந்திரன்
* செஞ்சி கிருஷ்ணன்
* பயில்வான் ரங்கநாதன்
* உசிலமணி
* சிவராமன்

## இசை
இத்திரைப்படத்திற்கு இளையராஜா இசை அமைத்துள்ளார். கங்கை அமரன், முத்துலிங்கம், வைரமுத்து ஆகியோர் பாடல்களை எழுதியிருந்தனர்.

## மேற்கோள்கள்

## வெளி இணைப்புகள்
* 
* 

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:மோகன் நடித்த தமிழ்த் திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
அருவா வேலு

***அருவா வேலு*** (*Aruva Velu*) என்பது 1996 இல் வெளிவந்த தமிழ்த் திரைப்படமாகும். இதனை பி. எஸ். பாரதி கண்ணன் இயக்கியிருந்தார். இத்திரைப்படத்தில் நாசர் மற்றும் ஊர்வசி ஆகியோர் முக்கிய கதாபாத்திரங்களில் நடித்திருந்தனர்.

இத்திரைப்படத்தை கே. வி. குணசேகரன் தயாரித்திருந்தார். ஆதித்தியன் இசை அமைத்திருந்தார். 15 ஜனவரி 1996 இல் இத்திரைப்படம் வெளிவந்தது.

## நடிகர்கள்

*நாசர் - வேலு
*ஊர்வசி - மருதாயி
*ஆனந்த் ராஜ் (நடிகர்) - ஆளவந்தார்
*ராஜேஷ் - முத்துராசா
*ராம் - ஆளவந்தாரின் மகன்
*இலட்சுமணன் - ஆளவந்தாரின் மகன்
*எஸ். என். லட்சுமி - வேலுவின் பாட்டி
*நெல்லை சிவா - காவல் அதிகாரி
*சிங்கமுத்து - குருக்கள்
*போண்டா மணி
*ஜோதி மீனா - பொன்னி
*ஏ. கே. வேலு சாமி
* கிருஷ்ண மூர்த்தி
* சேது விநாயகம் - ஜெயிலர்
*எல். ஐ. சி. நரசிம்மன்
* கருப்பு சுப்பையா
* வெள்ளை சுப்பையா

## இசை

இத்திரைப்படத்தில் ஆதித்தியன் இசையமைத்திருந்தார். பஞ்சு அருணாசலம், வைரமுத்து மற்றும் மருதகாசி ஆகியோர் பாடல்களை எழுதியிருந்தனர்.

## மேற்கோள்கள்

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
பகுப்பு:ஆதித்தியன் இசையமைத்த திரைப்படங்கள்
எகிப்தின் இருபத்தொன்றாம் வம்சம்

**எகிப்தின் இருபத்தொன்றாம் வம்சம்** (**Twenty-first Dynasty of Egypt** or**Dynasty XXI**, **21st Dynasty** or **Dynasty 21**) மூன்றாம் இடைநிலைக் காலத்தின் துவக்கத்தில் பண்டைய எகிப்தை ஆண்ட முதல் வம்சம் ஆகும்.
 இவ்வம்சத்தினர் கீழ் எகிப்தை கிமு 1069 முதல் கிமு 945 முடிய 124 ஆண்டுகள் ஆண்டனர். இவ்வம்சத்தினரின் தலைநகரமாக கீழ் எகிப்தின் தனீஸ் நகரம் இருந்தது.

## வரலாறு

  

புது எகிப்திய இராச்சியத்தின் முடிவில்  தோன்றிய எகிப்தின் மூன்றாம் இடைநிலைக் காலத்தின் போது மேல் எகிப்து மற்றும் கீழ் எகிப்து தீபை நகரத்தின் அமூன் கோயில் தலைமைப் பூசாரிகள் எகிப்து இராச்சியத்தை கைப்பற்றினர்.  தீபை நகரத்தின் அமூன் கோயிலின் தலைமைப் பூசாரி  **இரண்டாம் சுசென்னெஸ்** தன்னை கீழ் எகிப்தின் (வடக்கு எகிப்து) தனீஸ் நகரத்தை தலைநகரமாகக் கொண்டு எகிப்தின் இருபத்தி ஒன்றாம் வம்ச பார்வோனாக முடிசூட்டிக் கொண்டார். மேல் எகிப்து (தெற்கு எகிப்து) மற்றும் மத்திய எகிப்து பிரதேசங்களை தீபை நகரத்தை தலைமையிடமாகக் கொண்டு பிற எகிப்திய தலைமைப் பூஜாரிகள் ஆண்டனர்.

## 21-ஆம் வம்ச பார்வோன்கள்

## பண்டைய எகிப்திய வம்சங்கள்
*பண்டைய எகிப்திய அரசமரபுகள்

## பண்டைய எகிப்தின் வரலாற்றுக் கால வரிசை
* எகிப்தின் துவக்க கால அரச மரபுகள் (கிமு 3150 - கிமு 2686)
* பழைய எகிப்து இராச்சியம் (கிமு 2686 –  கிமு 2181)  
* எகிப்தின் முதல் இடைநிலைக் காலம் -  (கிமு 2181 -  கிமு 2055)   
* எகிப்தின் மத்தியகால இராச்சியம் -(கிமு 2055 – கிமு 1650)
* எகிப்தின் இரண்டாம் இடைநிலைக் காலம் - (கிமு 1650 - கிமு 1580)
* புது எகிப்து இராச்சியம் (கிமு 1550  –  1077)
* எகிப்தின் மூன்றாம் இடைநிலைக் காலம் -  (கிமு 1100 – கிமு 650)
* பிந்தைய கால எகிப்திய இராச்சியம் -  (கிமு 664  - கிமு 332)
* கிரேககர்களின் மாசிடோனியாப் பேரரசு -கிமு 332–  கிமு 305
* கிரேக்கர்களின் தாலமைக் பேரரசு - (கிமு 305 – கிமு 30)
*  எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
## மேற்கோள்கள்

## மேற்கோள்கள்
* Jaroslav Černý, Studies in the Chronology of the Twenty-First Dynasty, JEA 32 (1946), 24-30

## வெளி இணைப்புகள்
* http://www.narmer.pl/dyn/21en.htm

பண்டைய எகிப்து
பகுப்பு:எகிப்தின் வரலாறு
பகுப்பு:பண்டைய வரலாறு
பகுப்பு:ஆபிரிக்க வரலாறு
பகுப்பு:பண்டைய எகிப்திய அரசமரபுகள்
சிறீ சரஸ்வதி தியாகராஜா கலை மற்றும் அறிவியல் கல்லூரி

**சிறீ சரஸ்வதி தியாகராஜா கலை மற்றும் அறிவியல் கல்லூரி** பாரதியார் பல்கலைக்கழகத்தின் இணைவு பெற்றுள்ள தனியார் கல்லூரி . இக்கல்லூரி தமிழ்நாட்டில் கோயம்புத்தூர் மாவட்டம் பொள்ளாச்சி உடுமலைப்பேட்டையில் செயல்பட்டு வருகின்றது. 
## அறிமுகம்
இக்கல்லூரி அனைவருக்கும் கல்வி அளிக்கும் நோக்குடன் செயலபட்டு வருகின்றது. இக்கல்லூரி 1997இல் தொடங்கப்பட்டது. .
## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன
# கலை, அறிவியல் இளங்கலை
#  கலை, அறிவியல் முதுகலை
## சான்றுகள்

பகுப்பு:கோயம்புத்தூர் மாவட்டத்திலுள்ள தனியார் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
ஜம்மு-காஷ்மீரின் இசை

[வலது|thumb| சிவக்குமார் சர்மா,[சம்மு (நகர்)|ஜம்மு, சந்தூர் கலைஞர் ]]
**ஜம்மு-காஷ்மீரின் இசை (Music of Jammu and Kashmir )** என்பது  ஜம்மு-காஷ்மீரின் வளமான இசை பாரம்பரியத்தையும் கலாச்சார மரபுகளையும் பிரதிபலிக்கிறது. ஜம்மு-காஷ்மீரின் மூன்று வெவ்வேறு பகுதிகள்,  ஜம்மு பகுதி, காஷ்மீர் பகுதி மற்றும் லடாக் பகுதி ஆகியவற்றைக் கொண்டுள்ளன. அவை அவற்றின் தனித்துவமான கலாச்சாரம் மற்றும் மரபுகளைக் கொண்டுள்ளன. காஷ்மீர் பள்ளத்தாக்கின் இசை மத்திய ஆசிய இசையுடன் நெருக்கமாக உள்ளது. ஜம்மு பிராந்தியத்திலிருந்து வரும் இசை வட இந்தியாவிலிருப்பது போன்றது. லடாக்கிய இசை திபெத்தின் இசையைப் போன்றது. ஜம்மு-காஷ்மீரைச் சேர்ந்த குறிப்பிடத்தக்க சந்தூர் இசைக்கலைஞர்களில் ஜம்முவைச் சேர்ந்த சிவ்குமார் சர்மா, காஷ்மீர் பள்ளத்தாக்கைச் சேர்ந்த பஜன் சோபோரி ஆகியோர் அடங்குவர்.

## சக்ரி
ஜம்மு-காஷ்மீரில் இசைக்கப்படும் பாரம்பரிய இசை வகைகளில் சக்ரி ஒன்றாகும். சக்ரி என்பது கருவிகளின் பாகங்களைக் கொண்ட ஒரு பதிலளிக்கும் பாடல் வடிவமாகும், மேலும் இது ஆர்மோனியம், ரூபாப், சாரங்கி, நௌட், கெஜர், டம்பக்னேர் மற்றும் சிம்தா போன்ற கருவிகளைக் கொண்டு இசைக்கப்படுகிறது . இது முஸ்லீம் மற்றும் இந்து காஷ்மீரிகளால் நாட்டுப்புற மற்றும் மதத் துறைகளில் நிகழ்த்தப்படுகிறது.  விசித்திரக் கதைகள் அல்லது பிரபலமான காதல் கதைகளான யூசுப்-ஜுலைக்கா, லைலா-மஜ்னு போன்ற கதைகளைச் சொல்லவும் சக்ரி பயன்படுத்தப்பட்டது. சக்ரி முஸ்லிம் சமூகத்தில் தோன்றிய ஒரு நாட்டுப்புற நடனமான ரூஃபுடன் முடிவடைகிறது, ரூஃப் ஒரு நடன வடிவம் என்றாலும், சக்ரியின் சில முடிவான குறிப்புகள் வித்தியாசமாகவும் வேகமான குறிப்புகளிலும் விளையாடப்படுகின்றன. இதில் திருமணங்களின் போது மருதாணி இரவு என்பது மிக முக்கியமான பகுதியாகும்.

### ஹென்சா
ஹென்சா என்பது ஒரு பாரம்பரிய மற்றும் பண்டைய பாடலாகும். இது காஷ்மீரி பண்டிதர்களால் அவர்களின் திருவிழாக்களில் கடைப்பிடிக்கப்படுகிறது. இது காஷ்மீரி நாட்டுப்புற பாடலின் பழமையான வடிவம் என்று பரிந்துரைக்கும் தொன்மையான அம்சங்களைக் கொண்டுள்ளது.

### ரூஃப் அல்லது வான்வூன்
ரூஃப் என்பது முஸ்லிம் சமூகத்தில் தோன்றிய ஒரு பாரம்பரிய நாட்டுப்புற நடன வடிவமாகும். இது பொதுவாக திருமணம் மற்றும் பிற செயல்பாடுகள் மற்றும் கலாச்சார நடவடிக்கைகளில் சில முக்கியமான சந்தர்ப்பங்களில் பெண்களால் நிகழ்த்தப்படுகிறது.

### லதிஷா
லதிஷா என்பது காஷ்மீர் இசை பாரம்பரியத்தின் மிக முக்கியமான பகுதிகளில் ஒன்றாகும். லதிஷா பாடுவதற்கான ஒரு கிண்டலான வடிவமாகும். இப்பாடல்கள் தற்போதைய சமூக மற்றும் அரசியல் நிலைமைகளுக்கு ஒத்ததாக பாடப்படுகின்றன. மேலும், முற்றிலும் நகைச்சுவையானவை. பாடகர்கள் அறுவடை காலத்தில் பொதுவாக நிகழ்ச்சிகளை ஒரு கிராமத்திலிருந்து மற்றொரு கிராமத்திற்கு நகர்த்துகிறார்கள். கலாச்சார, சமூக அல்லது அரசியல் எதுவாக இருந்தாலும், அந்தக் கிராமம் தொடர்பான பிரச்சினைகள் குறித்தே பாடல்கள் இயற்றப்படுகின்றன. பாடல்கள் உண்மையை பிரதிபலிக்கின்றன. அது சில சமயங்களில் பாடலை ஜீரணிக்க சற்று கடினமாக்குகிறது. ஆனால் அவை முற்றிலும் பொழுதுபோக்கு அம்சத்தையே கொண்டிருக்கும்.

### சூபியானா கலாம் (காஷ்மீர் பாரம்பரியம்)

சூபியானா கலாம் என்பது காஷ்மீரின் பாரம்பரிய இசையாகும். இது அதன் சொந்த ராகங்களை பயன்படுத்துகிறது. மேலும் சாந்தூர் என்று அழைக்கப்படும் நூறு சரங்களைக் கொண்ட கருவியுடன் காஷ்மீரி சாஸ், செட்டார், வசூல் மற்றும் கைம்முரசு இணை ஆகியவை உள்ளன. சோபியானா கலாமை அடிப்படையாகக் கொண்ட நடனம் ஹபீஸ் நக்மா என்பாதாகும் .

## மேலும் காண்க
* காஷ்மீர் 
* ஜம்மு 
* லடாக் 
## குறிப்புகள்

## வெளி இணைப்புகள்
* Official Site

பகுப்பு:இந்திய இசை
பகுப்பு:இந்தியப் பண்பாடு
லோ. முருகன்

**லோ. முருகன்** (*L. Murugan*, *லோகநாதன் முருகன்*) ஓர் வழக்கறிஞர் மற்றும் தமிழக பாரதிய ஜனதா கட்சியின் முன்னாள் தமிழக தலைவர் ஆவார். இவர் தற்போது மீன்வளம், கால்நடை பராமரிப்பு மற்றும் பால் வள அமைச்சகம் மற்றும் 
தகவல் மற்றும் ஒளிபரப்பு அமைச்சகத்தின் இணை அமைச்சராக உள்ளார்.

## ஆரம்ப வாழ்க்கை மற்றும் கல்வி
இவர் 1977 ஆம் ஆண்டு, மே 29 அன்று தெலுங்கு பேசும் அருந்ததியர் குடும்பத்தில் பிறந்தார். 1977இல் பிறந்த இவர், தமிழ்நாட்டின், நாமக்கல் மாவட்டம், பரமத்தியை அடுத்த கோனூரைச் சேர்ந்தவர். இவருக்கு தமிழ், ஆங்கிலம், தெலுங்கு ஆகிய மூன்று மொழிகளும் நன்றாகத் தெரியும். 15 ஆண்டுகள் வழக்கறிஞராக அனுபவம் கொண்ட இவர், சென்னை உயர்நீதிமன்றத்தில் வழக்கறிஞராக பணியாற்றி வருகிறார். சென்னை டாக்டர் அம்பேத்கர் அரசு சட்டக் கல்லூரியில், இளங்கலை பட்டத்தையும் அறிவுசார் சொத்துரிமை குறித்து பட்டயப் பட்டமும், சென்னைப் பல்கலைக்கழகத்தில் சட்ட முதுகலை சட்டப் பட்டமும் பெற்றுள்ளார்.

## ஆரம்ப கால அரசியல்
2011 தமிழ்நாடு சட்டமன்றத் தேர்தலில், அவர் இராசிபுரம் சட்டமன்றத் தொகுதியில் பாஜக வேட்பாளராக போட்டியிட்டு 3 வது இடத்தைப் பெற்றார். அவர் 2014 ஆம் ஆண்டு சென்னை உயர்நீதிமன்றத்தில் இந்திய அரசுக்கான நிலை ஆலோசகராக ஆனார். மேலும் 2017 முதல் 2019 வரை இவர் தேசிய தாழ்த்தப்பட்டோர் ஆணைய துணைத் தலைவராகவும் இருந்துள்ளார்.

## தமிழக பாஜக தலைவராக
தமிழ்நாட்டின் பாரதிய ஜனதா கட்சியின் தலைவராகவும் பதவி வகித்தார். இவர் தமிழக பாஜக தலைவராக, தேசியத் தலைவர் ஜெகத் பிரகாஷ் நட்டாவால் 11 மார்ச், 2020 அன்று நியமிக்கப்பட்டார். 07 சூலை 2021 வரை அப்பதவியில் இருந்தார். அவர் அருந்ததியர் சமூகத்தில் இருந்து இந்த பதவியை வகிக்கும் முதல் நபர் ஆவார்.

அவர் 2021 ஆம் ஆண்டு தமிழ்நாடு சட்டமன்றத் தேர்தலில், தாராபுரம் சட்டமன்றத் தொகுயில் போட்டியிட்டு திமுகவின் என். கயல்விழியிடம் 1,393 வாக்குகள் வித்தியாசத்தில் தோற்றார்.

## மத்திய இணை அமைச்சராக
07 சூலை 2021 அன்று மாற்றியமைக்கப்பட்ட மத்திய  அமைச்சரவையில் முருகன் மத்திய தகவல் ஒலிபரப்புத்துறை, மீன்வளம், கால்நடை மற்றும் பால்வளத்துறை இணை  அமைச்சராகப் பதவி ஏற்றுக்கொண்டார். சுதந்திரத்துக்குப் பிறகு அருந்ததியர் சமூகத்தைச் சேர்ந்த முதல் இந்திய அமைச்சரவை உறுப்பினர் இவர்.

அவர் மத்திய பிரதேசத்தில் இருந்து மாநிலங்களவை உறுப்பினர் ஆவார்.

## மேற்கோள்கள்

பகுப்பு:வாழும் மக்கள்
பகுப்பு:பாரதிய ஜனதா கட்சி தமிழ்நாடு மாநிலத் தலைவர்கள்
பகுப்பு:1977 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:தெலுங்கு மக்கள்
பகுப்பு:நாமக்கல் மாவட்ட மக்கள்
பகுப்பு:தமிழ்நாட்டைச் சேர்ந்த ஒன்றிய அமைச்சர்கள்
பகுப்பு:இந்திய அமைச்சர்கள்
தயாமணி பர்லா

**தயாமணி பார்லா** இந்தியாவின் ஜார்க்கண்ட் மாநிலத்தைச் சேர்ந்த பழங்குடி பத்திரிகையாளர் மற்றும் சமூக செயற்பாட்டாளர் ஆவார். கிழக்கு ஜார்க்கண்டில் உள்ள ஆர்சலர் மிட்டலின் எஃகு ஆலைக்கு எதிராக  செயல்பட்டதில்  இவர் குறிப்பிடத்தக்கவர் ஆவார்,இந்த ஆலை நிர்மானிக்கப்பட்டால் நாற்பது கிராமங்களை  இடம்பெயரச் செய்வார்கள் என  பழங்குடி செயற்பாட்டாளர்கள் கூறுகின்றனர்.

பர்லா  தனது ஊடகப்பணிக்காக பல மதிப்புமிக்க விருதுகளை வென்றுள்ளார். 2014 ஆம் ஆண்டு மக்களவைத் தேர்தலில் ஜார்கண்டின் கூண்டி மக்களவைத் தொகுதியில் இருந்து ஆம் ஆத்மி கட்சி வேட்பாளராக போட்டியிட்டு தோல்வியுற்றார்.

## ஆரம்ப கால வாழ்க்கை
தயாமணி கிழக்கு இந்தியாவின் ஜார்க்கண்ட் மாநிலத்தில் பழங்குடி குடும்பத்தில் (இந்தியாவில் ஆதிவாசி என்றும் அழைக்கப்படுகிறது) பிறந்தார். அவரது குடும்பம் முண்டா  பழங்குடி இனத்தைச் சேர்ந்தது. பிராந்தியத்தில் உள்ள மற்ற பழங்குடியினரைப் போலவே தயாமணியின் தந்தையும்  எழுதப்படிக்கத் தெரியாததாலும்  நிலத்திற்கான தனது உரிமைகளைக் காட்ட ஆவணங்கள் இல்லாத காரணத்தினாலும்அவரது சொத்துகள் அபகரிக்கப்பட்டு ஏமாற்றப்பட்டார், தயாமணியின்  தந்தை ஒரு நகரத்தில் வேலைக்காரராகவும், அவளுடைய தாய் இன்னொரு நகரத்தில் பணிப்பெண்ணாகவும்  இருந்தனர்.  ஜார்க்கண்ட பள்ளி  ஒன்றில்  5 முதல் 7 ஆம் வகுப்பு வரை பெயர் இருந்த போதிலும் பண்ணைகளில் பகல் நேர வேலையாளாகப்  பணியாற்றினார். மேல்நிலைக்கல்வியைத்  தொடர, ராஞ்சிக்குச் சென்று இங்கும் பணிப்பெண்ணாகப் பணிபுரிந்தார். அவர்,  ஊடகவியல்  கல்வியைத் தொடர சில சமயங்களில் ரயில் நிலையங்களில் தூங்கினார்.

## தொழில்
ஜார்கண்ட் பிராந்தியத்தில் முண்டா மக்கள் மற்றும் பிற பழங்குடி சமூகங்கள் எதிர்கொள்ளும் எண்ணற்ற பிரச்சினைகளை பொது கவனத்திற்கு கொண்டு வருவதற்காக பர்லா  பிரபலமான இந்தி செய்தித்தாளான  *பிரபாத் கபரில்* பணியாற்றுகிறார். அவர் இந்திய சமூக நடவடிக்கை மன்றத்தின் தேசியத் தலைவராக INSAF .பதவி வகித்து வருகிறார். முன்னதாக அவரது பத்திரிகை பணிக்கு இந்திய அபிவிருத்தி சங்கம் (எய்ட்) சில ஆண்டுகளாக ஒரு சிறிய கூட்டுதவி நிதியால் ஆதரித்தது. பார்லா தனது ஊடகத்துறை வாழ்க்கையைத் திறம்பட ஆதரிக்கும் ஒரு தேநீர் கடையைத் துவங்கி  நடத்தி வருகிறார். சமூக பிரச்சினைகள் விவாதிக்கப்படும் இடங்களாக தேநீர் கடைகள் இருப்பதால் இந்தத் தொழிலை விருப்பத்துடன் தேர்ந்தெடுத்தார்.

## போராட்டங்கள்
ஜார்க்கண்ட் மாநிலம் இயற்கை வளங்களால் நிறைந்து கானப்படும் மாநிலம் ஆகும். எனவே  பல அரசு மற்றும் தனியார் நிறுவனங்கள் உலோகத்தாது பிரித்தெடுக்கும் தொழிற்சாலைகளின் எண்ணிக்கையை அதிகரிக்கவும்  நிலத்தை கையகப்படுத்தியுள்ளன. பழங்குடி மக்கள் இழப்பீடு பெற வேண்டும் என்று கருதப்பட்டாலும், ஏராளமான செயற்பாட்டாளர்கள் தங்களுக்கு போதுமான இழப்பீடு இன்னும் கிடைக்கவில்லை என்று குற்றம் சாட்டுகின்றனர்.

ஆர்சிலார் மிட்டல் இரும்பு ஆலைக்காக 12 ஆயிரம் ஏக்கர் நிலம் கையகப்படுத்தப்படுவதை எதிர்த்துப் போராடத் தொடங்கிய தயாமணி. தொடர்ந்து, *கோயல் கரோ* அணை திட்டத்துக்கு எதிரான போராட்டம், நகரி கிராமத்து மக்களை அப்புறப்படுத்திய அரசாங்கத்துக்கு எதிரான போராட்டங்கள்  இவர் நடத்திய போராட்டம் ஆகும். காட்டு வேலை, வீட்டு வேலை, மக்களைத் திரட்டி கூட்டம் போடுதல், போராட்டம், ஆர்ப்பாட்டம், பேரணி, வழக்கு என்று தயாமணி ஓயாது உழைத்துக்கொண்டே இருக்கிறார். 40 கிராமங்களைச் சேர்ந்த மக்கள் இவரது போராட்டத்துக்கு வலு சேர்க்கிறார்கள்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:வாழும் மக்கள்
பகுப்பு:இந்தியப் பெண் ஊடகவியலாளர்கள்
சிறீகண்டேசுவரம் மகாதேவன் கோவில், திருவனந்தபுரம்

**சிறீகண்டேசுவரம் மகாதேவன் கோவில்** (*Sreekanteswaram Mahadeva Temple*) இந்தியாவின், கேரள மாநிலத்தில் உள்ள திருவனந்தபுரத்தின் மையப் பகுதியில் உள்ள சிறீகண்டேசுவரம் என்னும் இடத்தில் உள்ள ஒரு இந்து கோவிலாகும். இந்த கோவில் மிகப்பழைமையான சிவன் கோவில் ஆகும்.
 

இந்த கோவிலானது திருவனந்தபுரம் மத்திய தொடருந்து நிலையம், பேருந்து நிலையம், கிழக்கு கோட்டை மற்றும் சிறீபத்மநாபசுவாமி கோவில் ஆகியவற்றிலிருந்து 3 கி.மீ தொலைவில் அமைந்துள்ளது.

பழைய சிறீகண்டேசுவரம் கோவில் என அழைக்கப்படும் மற்றொரு சிவன் கோவிலும்  திருவனந்தபுரத்தில் புத்தன்சந்தை என்ற பகுதியில் அமைந்துள்ளது.  

## வரலாறு
ஐந்தாம் நூற்றாண்டைச் சேர்ந்த நூல்கள் சிலவற்றில் இந்த சிறீகண்டேசுவரம் சிவன் கோயில் பற்றிக் குறிப்பிடப்பட்டுள்ளது. திருவிதாங்கூர் சமஸ்தான மன்னர்கள் வந்து வணங்கிச் செல்லும் கோயில்களில் இதுவும் ஒன்றாகும்.

## தெய்வங்கள் மற்றும் துணை தெய்வங்கள்
சிவன் மூலவர் ஆவார். மகா கணபதி, முருகன், ஆஞ்சநேயர், ஸ்ரீகிருஷ்ணர், சுவாமி அய்யப்பன், நாகராசர் ஆகியோர் துணை தெய்வங்கள் ஆகும்.

## வழிபாடு
அதிகாலையில் நடை திறந்ததும், முதல் நாள் இறைவனுக்குப் போடப்பட்ட மாலைகளையும், பூக்களையும் எடுத்து, மாற்றிச் சுத்தப்படுத்தும் இருபது நிமிடங்கள்தான் நிர்மால்ய தரிசன நேரம். இதைக் கண்டு தரிசிப்பதற்கு அதிகாலையில் இருந்தே பக்தர்கள் வந்து சேர்கிறார்கள்.

## திருவிழாக்கள்
ஆண்டுதோறும் மலையாள மாத தனுவில் (திசம்பர் - சனவரி) 10 நாட்கள் திருவிழா நடைபெறுகிறது. சிவபெருமானின் பிறந்த நாளாகக் கருதப்படும் திருவாதிரை நட்சத்திர நாளில் ஆரட்டு இருக்கும். சிவராத்திரி பண்டிகையும் பிரமாண்டமாக கொண்டாடப்படுகிறது.  சிவபெருமானின் சிலையை நாள் முழுவதும் தூய நெய்யால் அபிசேகம் செய்வது அந்த நாளில் செய்யப்படுகிறது.

## மேலும் காண்க
* 108 சிவன் கோயில்கள்
* பழைய சிறீகண்டேசுவரம் கோவில்

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள சிவன் கோயில்கள்
பகுப்பு:108 சிவன் கோயில்கள்
சைமன் கோல்மன்

**சைமன் கோல்மன்** *(Simon Coleman)*  ஒரு பிரித்தானிய மானிடவியலாளர் ஆவார். டொராண்டோ பல்கலைக்கழகத்தில் மத ஆய்வுத் துறையில் வேந்தராக யாக்மேன் இருக்கை பேராசிரியராக பணியாற்றுகிறார். அதே நேரத்தில் இங்கிலாந்திலுள்ள துர்காம் பல்கலைக்கழகம், சசெக்சு பல்கலைக்கழகம் போன்ற கல்வி நிலையங்களிலும் கற்பித்தல் பணியை செய்தார். ராயல் மானுடவியல் நிறுவனத்தின் பத்திரிகையிலும் ஆசிரியராக இருந்தார் . கவர்ந்திழுக்கும் கிறித்துதவம் மற்றும் செழிப்பான  இறையியல்  பற்றிய ஆய்வுகளை வெளியிட்டுள்ளார்.  குறிப்பாக ஐரோப்பாவில் நம்பிக்கையூட்டும் சொல்  இயக்கத்தில் கவனம் செலுத்துகிறார் .
கேம்பிரிட்ச்சு பல்கலைக்கழகத்தில் படித்து முனைவர் பட்டமும் பெற்றார் .

## மேற்கோள்கள்
 
Sir,

பகுப்பு:வாழும் மக்கள்
பகுப்பு:மானிடவியலாளர்கள்
பகுப்பு:பிரித்தானிய மானிடவியலாளர்கள்
பழைய சிறீகண்டேசுவரம் கோவில்

**பழைய சிறீகண்டேசுவரம் கோவில்** (*Pazhaya Sreekanteswaram Temple*), இந்தியாவின், கேரள மாநிலத்தில் உள்ள திருவனந்தபுரத்தில் உள்ள புத்தன்சந்தையில் அமைந்துள்ள ஒரு பழங்கால சிவன் கோவில் ஆகும். புகழ்பெற்ற வரலாற்றாசிரியர் எலம்குளம் குஞ்சன் பிள்ளை கருத்துப்படி, இந்த கோயில் கி.பி 9 ஆம் நூற்றாண்டில் கட்டப்பட்டதாகும்.

## முக்கிய நாட்கள்
மகா சிவராத்திரி மற்றும் திருவாதிரை ஆகிய நாட்களில் சிறப்பு பூசைகள் நடைபெறுகிறது.

## தரிசன நேரம்
* காலை - 6.00 to 9.30
* மாலை - 5.30 to 7.30

## மேலும் காண்க
* சிறீகண்டேசுவரம் மகாதேவன் கோவில்

## குறிப்புகள்

பகுப்பு:திருவனந்தபுரம் மாவட்டத்தில் உள்ள சிவன் கோயில்கள்
அஷ்வினி

**அஷ்வினி ராதாகிருஷ்ணன்** என்பவர் கருநாடகவை சேர்ந்த தொலைக்காட்சி நடிகை ஆவார்.  இவர் 2018-2021 ஒளிப்பரப்பான  ஒரு ஊர்ல ஒரு ராஜகுமாரி என்ற தமிழ் தொலைக்காட்சி தொடரில் நடித்தார்.

### தொலைக்காட்சி

## விருதுகள் மற்றும் பரிந்துரைகள்

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:கன்னடப் பெண் நடிகைகள்
பகுப்பு:கர்நாடக நடிகைகள்
பகுப்பு:தமிழ்த் தொலைக்காட்சி நடிகைகள்
டெட்ராபுரோமோ ஆரிக் அமிலம்

**டெட்ராபுரோமோ ஆரிக் அமிலம்** *(Tetrabromoauric acid)* என்பது HAuBr4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரோ ஆரிக் அமிலத்தை ஒத்த புரோமைடு வரிசையாக இந்த அமிலம் கருதப்படுகிறது. ஐதரோபுரோமிக் அமிலம் மற்றும் நைட்ரிக் அமிலம் ஆகியனவற்றின் கலவையை தனிமநிலை தங்கத்துடன் வினைபுரியச் செய்து டெட்ரா புரோமோ ஆரிக் அமிலம் தயாரிக்கப்படுகிறது . 

## மேற்கோள்கள்

பகுப்பு:காடிகள்
பகுப்பு:தங்கம்(III) சேர்மங்கள்
பகுப்பு:தங்கம்-ஆலசன் சேர்மங்கள்
பகுப்பு:புரோமோமெட்டலேட்டுகள்
பகுப்பு:ஆரேட்டுகள்
சோடியம் டெட்ராகுளோரோ ஆரேட்டு

**சோடியம் டெட்ராகுளோரோ ஆரேட்டு** *(Sodium tetrachloroaurate)* என்பது NaAuCl4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Na+ மற்றும் AuCl4- அயனிகள் சேர்ந்து சோடியம் டெட்ராகுளோரோ ஆரேட்டு உருவாகிறது. நீரிலி மற்றும் இருநீரேற்று நிலைகளில் வணிக ரீதியாகவும் கிடைக்கிறது . அறை வெப்பநிலையில் இச்சேர்மம் தங்க ஆரஞ்சு நிறத்தில் ஒரு திண்மமாக தோன்றுகிறது.  

## தயாரிப்பு

டெட்ராகுளோரோ ஆரிக் அமிலக் கரைசலுடன் சோடியம் குளோரைடு அல்லது சோடியம் கார்பனேட்டு சேர்த்து ஒரு கலவை தயாரிக்கப்படுகிறது. 100 பாகை செல்சியசு வெப்பநிலையில் இக்கலவை நன்றாக கிளறப்பட்டு ஆவியாக்கம், குளிரூட்டம், படிகமாக்கம் ஆகிய தொடர் நடவடிக்கைகள் மூலமாக பாரம்பரியமாக இவ்வுப்பு தயாரிக்கப்படுகிறது. இறுதியாக நன்கு உலர்த்தப்பட்டு சோடியம் டெட்ராகுளோரோ ஆரேட்டின் ஆரஞ்சு நிறப் படிகங்கள் பெறப்படுகின்றன . 
H[AuCl4] + NaCl -> Na[AuCl4] + HCl

2H[AuCl4] + Na2CO3 -> 2Na[AuCl4] + H2O + CO2
இருப்பினும் தற்காலத்தில் தங்கத்துடன் சோடியம் ஆக்சி-ஆலசன் உப்புகளும் ஐதரோகுளோரிக் அமிலமும் சேர்த்து சோடியம் டெட்ராகுளோரோ ஆரேட்டை தயாரிக்கும் நவீன் தயாரிப்பு முறைகள் பின்பற்றப்படுகின்றன.

## பயன்கள்

அசிட்டிலீனை ஐதரோகுளோரினேற்றம் செய்யும் வினைக்கு வினையூக்கியாகப் பயன்படுதல், சல்பைடுகளை ஆக்சிசனேற்றுதல் போன்ற பல்வகை பயன்பாட்டுகளுக்கு இது பயன்படுகிறது 

## மேற்கோள்கள்

பகுப்பு:தங்கம்(III) சேர்மங்கள்
பகுப்பு:ஆரேட்டுகள்
நாளந்தா அனைத்துலக துடுப்பாட்ட விளையாட்டரங்கம்

**நாளந்தா அனைத்துலக துடுப்பாட்ட  விளையாட்டரங்கம்** *(Nalanda International Cricket Stadium)*  இந்தியாவின் பீகார் மாநிலத்தில் நாளந்தா மாவட்டத்தில் அமைப்பதற்கு முன்மொழியப்பட்டுள்ள ஒரு துடுப்பாட்ட  விளையாட்டரங்கமாகும். அரங்கம் கட்டி முடிக்கப்பட்டதும் இது பீகார் துடுப்பாட்ட  அணியின் சொந்த அரங்கமாக அமையும்.

பீகார் முதலமைச்சர் நிதீசு குமார் நாளந்தா மாவட்டத்தில் ராச்கிர் என்ற நகரத்தில் அனைத்துலக தரத்தில் ஒரு துடுப்பாட்ட  அரங்கம் கட்டப்படும் என்று 2013 ஆம் ஆண்டில் அறிவித்தார். ஆனால் 2011 ஆம் ஆண்டு அக்டோபர் மாதம் 12 ஆம் தேதியிலேயே நிதீசு குமார் ராசகிரக சர்வதேச துடுப்பாட்ட  மைதானத்திற்கு அடிக்கல் நாட்டினார். 

நாளந்தா மைதானம் மொயின்-உல்-அக் மைதானத்திற்கு அடுத்து அனைத்துலக அளவு போட்டிகளை நடத்தக்கூடிய  இரண்டாவது  மைதானமாக திகழ்கிறது. மேலும் இது ஆத்திரேலியாவின் சிட்னி துடுப்பாட்ட  மைதானத்தின் வடிவமைப்பு  போன்றதாகும். நாளந்தா மைதானம் 900 ஏக்கர் நிலத்தில் சுமார் 9000 கோடி ரூபாய் மதிப்பீட்டில் கட்டப்படவுள்ளது. http://indiatoday.intoday.in/story/rs-633-crore-approved-for-construction-of-stadium-at-rajgir/1/866443.htmlhttps://news.webindia123.com/news/Articles/India/20170125/3041843.html  மைதானம் 2020 ஆம் ஆண்டு திறக்கப்படும் என எதிர்பார்க்கப்படுகிறது.

## வசதிகள்

நாளந்தா மைதானம் அனைத்து நவீன வசதிகளை கொண்ட கலை அரங்கமாக திகழும். துடுப்பாட்ட  உள்ளிட்ட 28 உட்புற மற்றும் வெளிப்புற விளையாட்டுகளை விளையாடும் வசதிகளைக் கொண்டிருக்கும் ஒரு அரங்கமாக உருவாகும். மேலும் விளையாட்டுத் துறையின் ஆராய்ச்சி மையம், உந்துதல் மையம், விளையாட்டு நூலகம், நீச்சல் குளம், சிற்றுண்டிச்சாலை மற்றும் சிறுவர் மற்றும் சிறுமிகளுக்கான தனி விடுதி போன்ற பல்வேறு வசதிகளைக் கொண்ட கலை அரங்கமாக திகழும்.https://zeenews.india.com/hindi/india/bihar-jharkhand/bihar-nitish-kumar-foundation-stone-of-international-stadium-in-rajgir/457103
## மேற்கோள்கள்

பகுப்பு:இந்தியத் துடுப்பாட்ட மைதானங்கள்
பகுப்பு:பீகார்
பி. ஆர். வரலட்சுமி

**வரலட்சுமி** என்பவர் இந்திய திரைப்பட நடிகையாவார். இவர் தொலைக்காட்சி தொடர்களிலும் நடித்துள்ளார். 1970 களிலிருந்து 1980 கள் வரை திரைப்படங்களில் நடித்துள்ளார்.

இவர் மலையாளம், தமிழ், கன்னடம், மற்றும் தெலுங்கு திரைப்படங்களில் நடித்துள்ளார். இவர் 600 திரைப்படங்களில் முக்கிய வேடங்களில் நடித்துள்ளார். 1972 இல் வாழையடி வாழை திரைப்படத்தில் அறிமுகம் ஆனார்.

## திரைப்படத்துறை
### தமிழ்

**[[வாழையடி வாழை]]* (1972)
**[[பொன்வண்டு (திரைப்படம்)]]* (1973)
**தெய்வ வம்சம்* (1973)
**மலை நாட்டு மங்கை* (1973)
**[[தெய்வக் குழந்தைகள்]]* (1973)
**[[ஒரே சாட்சி]]* (1974)
**[[நான் அவனில்லை (1974 திரைப்படம்)]]* (1974)
**[[சுவாதி நட்சத்திரம் (திரைப்படம்)|சுவாதி நட்சத்திரம்]]* (1974)
**[[டைகர் தாத்தாச்சாரி]]* (1974)
**[[சினிமாப் பைத்தியம்]]* (1975)
**[[பட்டாம்பூச்சி (திரைப்படம்)]]* (1975)
**[[தசாவதாரம் (1976 திரைப்படம்)|தசாவதாரம்]]* (1976)
**[[நவரத்தினம் (திரைப்படம்)]]* (1977)
**காலமடி கண்மணி* (1977)
**முன்னொரு நாள்* (1977)
**புண்ணியம் செய்தவர்கள்* (1977)
**சிறீ காஞ்சி காமாட்சி* (1978)
**[[மனிதரில் இத்தனை நிறங்களா]]* (1978)
**மாயாண்டி* (1979) 
**[[நாடகமே உலகம்]]* (1979)
* *[[கந்தர் அலங்காரம்]]* (1979)
**வள்ளி மயில்* (1980)
**[[ராமன் பரசுராமன்]]* (1980)
**[[சங்கர்லால் (திரைப்படம்)]]* (1981)
**ராஜாங்கம்* (1981)
**நாணயம் இல்லாத நாணயம்* (1984)
**மாயவி* (1985)
**[[மணமகளே வா]]* (1988)
**[[தாய்நாடு (1989 திரைப்படம்)]]* (1989)
**பட்டினம் போகலாமடி' (1990)
**துர்கா* (1990)
**உன்னை நெனச்சேன் பாட்டுபடிச்சேன்* (1992)
**நானே வருவேன்* (1992)
**வா மகளே வா (திரைப்படம்)* (1994)
**ஜமீன் கோட்டை* (1995)
**முஸ்தபா (திரைப்படம்)* (1996)
**பூவே உனக்காக* (1996)
**கோபுர தீபம்* (1997)
**திருப்பதி ஏழுமலை வெங்கடேசா* (1999)
**படை வீட்டு அம்மன்* (2002)
**நான் அவனில்லை (2007 திரைப்படம்)* (2007)
**கண்ணாடி'' (2019)

## தொலைக்காட்சி தொடர்கள்

## ஆதாரங்கள்

## வெளி இணைப்புகள்
*

பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
தீரஜ்லால் காந்தி தொழில்நுட்பக் கல்லூரி

**தீரஜ்லால் காந்தி தொழில்நுட்பக் கல்லூரி** (*Dhirajlal Gandhi College of Technology*) 2011ஆம் ஆண்டில்  தொடங்கப்பட்ட தன்னாட்சி தகுதி பெற்ற சுயநிதிப் பொறியியல் கல்லூரி ஆகும்.

## அறிமுகம்
தீரஜ்லால் காந்தி தொழில்நுட்பக் கல்லூரி, சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டுள்ளது. இக்கல்லூரியினை புது தில்லியிலுள்ள அகில இந்திய தொழில்நுட்பக் கல்விக் குழு , பல்கலைக்கழக மானியக்குழு  அங்கீகாரம் செய்துள்ளது.
 
## அமைவிடம்
திரஜ்லால் காந்தி தொழில்நுட்பக் கல்லூரி தமிழ்நாட்டில் சேலம் மாவட்டத்தில் சிக்கனம்பட்டியில் அமைந்துள்ளது.

## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் தொழில்நுட்பக் கல்வி வழங்கப்பட்டு வருகின்றன.

## சான்றுகள்

## வெளி இணைப்புகள்
* அண்ணா பல்கலைக்கழகம், 

பகுப்பு:தமிழ்நாட்டுப் பொறியியல் கல்லூரிகள்
பகுப்பு:சேலம் மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
கணேஷ் பொறியியல் கல்லூரி

**கணேஷ் பொறியியல் கல்லூரி** (*Ganesh College of Engineering*) இந்தியாவின் தமிழ்நாட்டிலுள்ள சேலம் மாவட்டத்தில் 2011 ஆம் ஆண்டில்  தொடங்கப்பட்டது.

## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தொழில்நுட்பக் கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது

## அமைவிடம்
இக்கல்லூரி சேலம் மாவட்டம் ஆத்தூர் பிரதான சாலையில் மேட்டுப்பட்டியில் அமைந்துள்ளது

## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.

## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.

## சான்றுகள்

## வெளி இணைப்புகள்
*[ அண்ணா பல்கலைக்கழகம், 



[பகுப்பு:அண்ணா பல்கலைக்கழக இணைவுக்கல்லூரிகள்]
பகுப்பு:சேலம் மாவட்டத்திலுள்ள பொறியியல் கல்லூரிகள்
ஸ்ரீ சத்தியம் பொறியியல் மற்றும் தொழில்நுட்பக் கல்லூரி

ஸ்ரீ சத்தியம் பொறியியல் மற்றும் தொழில்நுட்ப கல்லூரி 2011 ஆம் ஆண்டில்  தொடங்கப்பட்டது.
## அறிமுகம்
இக்கல்லூரி சென்னை அண்ணா பல்கலைக்கழகத்துடன்  இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில்( AICTE) , சர்வதேச தரநிர்ணய அமைப்பு (ISO)  யிருந்தும் இக்கல்லூரி அங்கீகாரம் பெற்றது 
## இடம்
மஞ்சக்கல் பட்டி, குப்பனூர், சங்ககிரி ,சேலம் மாவட்டத்தில் அமைந்துள்ளது
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## வெளி இணைப்புகள்
* அண்ணா பல்கலைக்கழகம்,  

## மேற்கோள்கள்

https://ta.wikipedia.org/s/4rcd

பகுப்பு:தமிழ்நாட்டுப் பொறியியல் கல்லூரிகள்
பகுப்பு:சேலம் மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
நினா நாயக்

**நினா பி. நாயக்** (பிறப்பு: நவம்பர் 24, 1953) இந்தியாவின் கர்நாடக மாநிலத்தின் தக்ஷினா கன்னட  மாவட்டத்தைச் சேர்ந்த ஒரு சமூக சேவகர் மற்றும் குழந்தை உரிமை ஆர்வலர் ஆவார். குழந்தை உரிமைகளை மேம்படுத்துவதற்கும் பாதுகாப்பதற்கும் தனது வாழ்க்கையை அர்ப்பணித்துள்ளார். ஒரு நிர்வாகியாகவும், பயிற்றுவிப்பாளர் மற்றும் பயிற்சியாளராகவும்  குழந்தை மேம்பாடு, குழந்தைகள் உரிமை பாதுகாப்பு ஆகியவற்றில் 30 ஆண்டுகளுக்கும் மேலாக அனுபவம் பெற்றவர்.

## செயல்பாடுகள்
குழந்தைகளின் உரிமைகளை அங்கீகரித்தல், இந்த உரிமைகளுக்கான கொள்கை வகுத்தல் மற்றும் அவற்றை இந்திய அரசு செயல்படுத்துவதில் இவரது பணிகள் குறிப்பிடத்தக்க பங்களிப்பை வழங்கியுள்ளன. ' சிறார் நீதிச் சட்டம் ' மற்றும் 'பாலியல் குற்றங்களுக்கு எதிரான குழந்தைகளைப் பாதுகாத்தல் சட்டம் ' (போஸ்கோ சட்டம்) ஆகியவற்றை செயல்படுத்துவதில் இவர் ஒரு உந்து சக்தியாக இருந்து வருகிறார்.

ஏப்ரல் 6, 2012 அன்று பெங்களூரில் நடந்த ஒரு டெட் (மாநாடு) நிகழ்வில் ஆளுகையில் குழந்தைகளின் பங்கு குறித்து விளக்கக்காட்சியை வழங்கினார். பல கட்டுரைகளையும் புத்தகங்களையும் எழுதியுள்ள.நினா  நாயக் கர்நாடக குழந்தைகள் உரிமை பாதுகாப்பு ஆணையத்தின் முன்னாள் தலைவராக இருந்தார். முன்னதாக, அவர் இந்திய குழந்தைகள் நல கவுன்சிலின் துணைத் தலைவராகவும், இந்திய தேசிய திட்டமிடல் ஆணையத்தில் குழந்தைகள் தொடர்பான துணைக்குழு உறுப்பினராகவும் இருந்துள்ளார். கர்நாடக மாநில குழந்தைகள் நல ஆணையத்தின் தலைவராக மாநிலத்தில் பல தத்தெடுப்புகளுக்கு எளிமையான வசதிகளை செய்து கொடுத்துள்ளது . அரசின் முக்கிய நிலைகளில் பணிபுரிந்ததால் குழந்தைகள் உரிமை மற்றும் அவா்களின் நலன்சார்ந்த விடயங்களில் எளிதாக மாற்றங்களை ஏற்ப்படுத்த நினா நாயக்கால் முடிந்ததது. இளஞ்சிறார் குற்றவாளிகளை தண்டிப்பதை விட அவா்களைத் திருத்துவதே முயைானது என்பது அவாின் கருத்தாக உள்ளது.

## கல்வி
நினா நாயக் சென்னைப் பல்கலைக்கழகத்தின் கீழ் இயங்கும் ஸ்டெல்லா மேரிஸ் கல்லூரியில் சமூக பணி குடும்பம் மற்றும் குழந்தை நலன் படிப்பில் முதுகலை பட்டமும் குழந்தை வளர்ச்சி, உணவு மற்றும் ஊட்டச்சத்து பாடங்களை உள்ளடக்கிய  மனையியல் படிப்பில்  இளநிலை பட்டம் பெற்றுள்ளார்.. இந்திரா காந்தி தேசிய திறந்த பல்கலைக்கழகத்தில் (IGNOU) மனித உரிமைகள் தொடர்பான படிப்பில் சான்றிதழ் பெற்றுள்ளார். அதனைத்தொடர்ந்து சென்னை, கொல்கத்தா, மும்பை, புதுதில்லி ஆகிய இடங்களில் சமூகப்பணியினை ஆற்றியுள்ளார்.

## சமூகப்பணி
கடந்த 30 ஆண்டுகளாக குழந்தை உரிமை ஆர்வலராக நினா நாயக் பல பொறுப்புகளை வகித்துள்ளார் 

தலைவர், குழந்தைகள் நலக் குழு, பெங்களூர்

தலைவர், கர்நாடக குழந்தைகள் உரிமைகளைப் பாதுகாப்பதற்கான மாநில ஆணையம் (மும்முறை).

இந்திய குழந்தைகள் நல ஆணையத்தின் துணைத் தலைவர்.

சிறுவர் உரிமைகள் பாதுகாப்புக்கான தேசிய ஆணையத்தின் உறுப்பினர் ( இந்திய அரசின் செயலாளருக்கு சமம்)

இந்திய தேசிய திட்டமிடல் ஆணையத்தின் 11 வது ஐந்தாண்டு திட்டத்திற்கான குழந்தைகள் தொடர்பான துணைக்குழு உறுப்பினர்.

## அரசியல்
மார்ச் 10, 2014 அன்று நினா நாயக் தெற்கு பெங்களூரு மக்களவைத் தொகுதியில்  ஆம் ஆத்மி கட்சி வேட்பாளராக போட்டியிட்டு,  21,403 வாக்குகளைப் பெற்றார் இது மொத்த வாக்குகளில் 1.9% ஆகும் .  பாரதீய ஜனதா கட்டியின் வேட்பாளர் அனந்த்குமாரிடம் தோல்வி அடைந்தார்.

## தனிப்பட்ட வாழ்க்கை
நினா நாயக் தத்தெடுக்கப்பட்ட 2 குழந்தைகளை வளர்த்து வருகிறார்.

## மேற்கோள்கள்

## வெளி இணைப்புகள்

நினா நாயக்  டெட் மாநாட்டில்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:கருநாடகப் பெண் அறிவியலாளர்கள்
பகுப்பு:தட்சிண கன்னட மாவட்ட மக்கள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:வாழும் மக்கள்
பகுப்பு:1953 பிறப்புகள்
சிபிஎஸ்

**சிபிஎஸ்** (*CBS*) ஒரு அமெரிக்க ஆங்கில மொழி வணிக ஒளிபரப்பு தொலைக்காட்சி மற்றும் வானொலி நெட்வொர்க் ஆகும், இது வியாகாம் சிபிஎஸ்ஸின் சிபிஎஸ் என்டர்டெயின்மென்ட் குழு பிரிவின் முதன்மை சொத்து. இந்நிறுவனத்தின் தலைமையகம் நியூயார்க் நகரத்தில் (சிபிஎஸ் ஒளிபரப்பு மையத்தில்) மற்றும் லாஸ் ஏஞ்சல்ஸில் (சிபிஎஸ் தொலைக்காட்சி நகரம் மற்றும் சிபிஎஸ் ஸ்டுடியோ மையத்தில்) முக்கிய உற்பத்தி வசதிகள் மற்றும் செயல்பாடுகளுடன் நியூயார்க் நகரத்தில் உள்ள சிபிஎஸ் கட்டிடத்தில் உள்ளது.

## மேற்கோள்கள்

## வெளி இணைப்புகள்
* 

பகுப்பு:தொலைக்காட்சி வலைப்பின்னல்கள்
பகுப்பு:ஐக்கிய அமெரிக்கா
அன்புத்தோழி

***அன்பு தோழி***  2007 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தின் கதை முக்கோண காதல் கதை ஆகும். இசையில் ஆர்வமுள்ள இளைஞர் இலங்கையிலிருந்து புலம்பெயர்ந்தவருக்கும், ஒரு தமிழ்ப் போராளித் தலைவருக்கும் இடையிலான கதை ஆகும்.

படத்தின் இசையமைப்பளர் ஜே.கே. செல்வா, எல்.ஜி.ரவிச்சந்திரன் படத்தை இயக்கியுள்ளார்.

படம் தமிழ்நாட்டிலுள்ள ஒரு சிறிய கிராமத்தின் அழகியலை குறிக்கும் விதமாக படம் துவங்குகிறது. பிரபு (பிரபு) தனது கனவு வாழ்க்கையைத் தேடி சென்னை செல்கிறார், அங்கு அவர் பாண்டையாவை சந்திக்கிறார். நகர வாழ்க்கையில் பிரபுவுக்கு பாண்டையா உதவுகிறார். பிரபல இயக்குனரை சந்திக்க உதவும் யாழினியை பிரபு சந்திக்கிறார், அவர் தனது இசை திறனை வெளிப்படுதடத பிரபுவுக்கு வாய்ப்பு எற்பாடு செய்கிறார்.

பிரபுன் வாழ்க்கை இனிதாக பயணிக்கும்போது யாழினி மீது காதல் மலருகிறது. யாழினியிடம் தனது காதலை வெளிப்படுத்தும்போது, பல ஆண்டுகளுக்கு முன்பு இலங்கையில் நடந்த போரின்போது கருப்பு தனக்கு உதவியதை அறியும்போது கருப்பு மீது அன்பு மலர்கிறது.

பிரபு தனது காதலை மறைத்து கருப்புவைக் கண்டுபிடிக்க புறப்படுகிறான்.

யாழினியும் பிரபுவும் இணைந்து வாழ்வதாக படம் முடிகிறது.

திருமாவளவன் கருப்பு கதாபாத்திரத்தில் தமிழீழ விடுதலைப் புலிகள் இயக்கத் தலைவர் பிரபாகரன் முன்மாதிரியாக வைத்து நடித்ததாக விமர்சிக்கப்படுகின்றது.

## பாடல்கள்
படத்தில் ஒலிப்பதிவில் 7 பாடல்கள் உள்ளன:

# "பூங்காற்றே" 
# "பூங்காற்றே" (மெதுவான நடையில்) 
# "சிறுத்தைய" 
# "வானம் எங்கே" 
# "வானத்தில்" 
# "வெயிலுக்கேற்ற" 
# "யாழ் போலா"

## மேற்கோள்கள்
 

பகுப்பு:இந்தியத் தமிழ்த் திரைப்படங்கள்
பகுப்பு:2007 தமிழ்த் திரைப்படங்கள்
ஆனந்த காலாப்பட்டி

**ஆனந்த காலாப்பட்டி** *(Ananda Galappatti)* இலங்கையில் மனநலத் துறையில் பயிற்சிபெறும் ஒரு மருத்துவ மானிடவியலாளர் ஆவார். போர், பேரழிவு மற்றும் பிற பாதகமான சமூக நிலைமை சூழ்நிலைகளில் மனநலம் மற்றும் உளவியல் ஆதரவு (எம்.எச்.பி.எசு.எசு) துறையில் இவர் பயிற்சி பெற்று வருகிறார். அறிவு மற்றும் திறன்களுக்கான அணுகலை மேம்படுத்துதல், கூட்டு வலையமைப்பை உருவாக்குதல் போன்ற துறைகளில் இவரது பணிகள் கடந்த இருபது ஆண்டுகளாக பெரிதும் கவனம் செலுத்தி வருகின்றன . ஆனந்தாவின் முயற்சிகளைப் பாராட்டி 2008 ஆம் ஆண்டு ரமோன் மக்சேசே விருது இவருக்கு வழங்கப்பட்டது. 
## மேற்கோள்கள்

பகுப்பு:வாழும் மக்கள்
பகுப்பு:இலங்கை மானிடவியலாளர்கள்
பகுப்பு:இலங்கை அறிவியலாளர்கள்
நயாரா நூர்

**நயாரா நூர்** (அசாமிய மொழி  নেয়াৰ নূৰ ,     )  பாகிஸ்தானிய பின்னணிப் பாடகர்,ஆவார் இவர் தெற்காசியாவின் பிரபலமான திரைப்படப் பின்னணிப் பாடகி மற்றும் மேடை இசைக் கலைஞராக கருதப்படுகிறார். பாகிஸ்தான் தொலைக்காட்சிகளில்  நேரடி கஜல் பாடும்  இசை நிகழ்ச்சிகளிலும் அல்லது நாட்டின் கச்சேரி அரங்குகளிலும் இசை நிகழ்ச்சிகளை இவர் நிகழ்த்துவார்.    முக்கியமாக 1971 முதல் 2012 வரை சுறுசுறுப்பாக செயல்பட்டு வந்தார்.

## ஆரம்பகால வாழ்க்கை
நயாரா நூர் 1950 ல் வடகிழக்கு இந்தியாவின் அசாம் மாநிலத்தின் தலைநகர்  குவஹாத்தியில் பிறந்தார், மேலும் தனது குழந்தை பருவத்தை அங்கேயே கழித்தார்.  அவரது குடும்பம் மற்றும் மூதாதையர்கள், ஒரு வணிகப் பாரம்பரியத்ததை சேர்ந்தவர்களாவர்.  பஞ்சாபில் உள்ள அமிர்தசரஸிலிருந்து குடிபெயர்ந்து அஸ்ஸாமில் நீண்ட காலமாக குடியிருந்து வருகின்றனர். அவரின் தந்தை அகில இந்திய முஸ்லீம் லீக்கின் தீவிர உறுப்பினராக இருந்தார், மேலும் 1947 இல் பிரிவினைக்கு முன்னர் அஸ்ஸாம் பயணத்தின் போது பாகிஸ்தானின் ஸ்தாபக தந்தை முஹம்மது அலி ஜின்னாவிற்கு விருந்தளித்தார். 1957 அல்லது 1958 ஆம் ஆண்டில், நூர் தனது தாய் மற்றும் உடன்பிறப்புகளுடன் இந்தியாவில் இருந்து பாகிஸ்தானுக்கு குடிபெயர்ந்து கராச்சியில் குடியேறினார். இருப்பினும், குடும்பத்தின் அசையா சொத்துக்களைக் கவனிக்க அவரின் தந்தை 1993 வரை அசாமில் தங்கியிருந்தார்.  தான் குழந்தையாக இருந்த போது கனன் தேவி மற்றும் கம்லாவின் பஜனைகள் மற்றும் பேகம் அக்தரின் கஜல்கள் மற்றும் தும்ரிஸ் ஆகியவற்றால் ஈர்க்கப்பட்டதாகக் கூறுகிறார்..

## இசை வாழ்க்கை
நயாராவுக்கு முறையான இசை பின்னணியோ முறையான பயிற்சியோ இல்லை என்றாலும், 1968 ஆம் ஆண்டில்  லாகூரில் உள்ள தேசிய கலைக் கல்லூரியின் ஆண்டுவிழா  விருந்து நிகழ்வில் தனது நண்பர்கள் மற்றும் ஆசிரியர்களுக்காக பாடுவதைக் கேட்டபின் இஸ்லாமியா கல்லூரி பேராசிரியர் இஸ்ரார் என்பவரால் இவரது பாடல் திறமை கண்டறியப்பட்டது. விரைவில், பல்கலைக்கழகத்தின் *ரேடியோ பாக்கிஸ்தான்* நிகழ்ச்சிகளுக்காக அவர் பாடுமாறு கேட்டுக்கொள்ளப்பட்டார்.

1971 ஆம் ஆண்டில், நயாரா தனது  பாடல்களை பாகிஸ்தான் தொலைக்காட்சி தொடர்களிலும்  பின்னர் *கரானா* (1973) மற்றும் *டேன்சன்* போன்ற திரைப்படங்களில் இருந்து தொடங்கினார். பின்னர் அவர் பிரபல கவிஞர்களான *காலிப்* மற்றும் *பைஸ் அகமது பைஸ்* ஆகியோரால் எழுதப்பட்ட கஸல்களைப் பாடியுள்ளார், மேலும் மெஹ்தி ஹாசன் மற்றும் அகமது ருஷ்டி போன்ற ஜாம்பவான்களுடன் அவர் பாடியுள்ளார். அவர் *அனைத்து பாகிஸ்தான் இசை மாநாட்டில்* மூன்று தங்கப் பதக்கங்களையும், கரானா (1973) திரைப்படத்தில் சிறந்த பெண் பின்னணி  பாடகருக்கான *நிகர் விருதையும்* வென்றுள்ளார். பாகிஸ்தான் மற்றும் இந்தியாவில் உள்ள கஜல் பிரியர்களிடையே எண்ணற்ற மெஹ்பில்ஸ் மற்றும் முஷைராக்களில் அவர் தொடர்ச்சியாகப் பாடியுள்ளார் .ரேடியோ பாகிஸ்தானின் உருது நாட்ஸ் மற்றும் கஜல்களின் புகழ்பெற்ற கவிஞர், திரைக்கதை எழுத்தாளர் மற்றும் பாடலாசிரியரான *பேஸாட் லக்வானி* எழுதிய “*ஏ ஜஸ்பா-ஏ-தில் கார் மெய்ன் ஜகூன்*” என்ற பாடலே நயாரா நூரின் சிறந்த புகழ்பெற்ற கஸல் பாடலாகும்.  . நயாரா நூர் பின்னர் இந்த கஸல் பாலுக்காக பல விருதுகளை வென்றார்.

## தனிப்பட்ட வாழ்க்கை
*ஷேர்யார் சைதி* என்பவரைத் திருமணம் செய்த நயாராவுக்கு *ஜாபர் சைதி* மற்றும் *நாட்-இ-அலி* என்ற இரு மகன்கள் உள்ளனர். இளையமகன் ஜாபர் சைதி “*காவிஷ் இசைக் குழுவில்*” முக்கிய பாடகராகவும் மூத்த மகன் நாட்-இ-அலி தனிப் பாடகராகவும் உள்ளனர்.

## மேற்கோள்கள்

பகுப்பு:பஞ்சாப் நபர்கள்
பகுப்பு:வாழும் மக்கள்
பகுப்பு:1950 பிறப்புகள்
மெடிடேசன்ஸ்

***மெடிடேசன்ஸ்*** (*Meditations*, , அதாவது "ஒருவரின் ஆத்ம விசாரணை") என்பது  கி.பி 161 முதல் 180 வரை உரோமானிய பேரரசராக இருந்த மார்கஸ் ஆரேலியசின்  எழுத்துக்களின் தொகுதியாகும். இது இவர் தன் மனத்தில் எழுந்த எண்ணங்களையெல்லாம் குறித்து வைத்த உறுதிப்பாட்டு மெய்யியல் பற்றிய கருத்துக்கள் ஆகும்.

மார்கஸ் ஆரேலியஸ் தனது சொந்த வழிகாட்டுதலுக்கும் சுய முன்னேற்றத்திற்கும் கொய்ன் கிரேக்க மொழியில் *மெடிடேசன்ஸ்* என்ற 12 நூல்களை எழுதினார்  .  கி.பி. 170 முதல் 180 வரை தொடர் போர்களைத் திட்டமிடுவதில் அதிக நேரம் செலவிட்ட சிர்மியம் நகரத்தில் இந்தப் படைப்பின் பெரும்பகுதி எழுதப்பட்டிருக்கலாம். இதில் சில இவர் பன்னோனியாவில் போர்த் தொடரின் போது அக்வின்கமில் தங்கி இருந்தபோது எழுதப்பட்டது.   ஏனென்றால், கிரானோவா நதியில் (நவீனகால ஹ்ரோன்) குவாடிக்கு எதிராக இவர் தொடர் போர்களில் ஈடுபட்டபோது முதல் புத்தகம் எழுதப்பட்டதாகவும், இரண்டாவது புத்தகம் கார்னண்டமில் எழுதப்பட்டதாகவும் இதன் அகச்சான்றுகள் கூறுகின்றன.

மார்கஸ் அரேலியஸ் இந்த  எழுத்துக்களை வெளியிட வேண்டும் என்று நினைத்திருக்க வாய்ப்பில்லை. இந்த படைப்புக்கு அதிகாரப்பூர்வ பெயர் இல்லை. எனவே இந்த தொகுப்பிற்கு பொதுவாக வைக்கப்பட்ட  பல பெயர்களில் "மெடிடேசன்ஸ்" என்பதும் ஒன்றாகும். இதில் எழுதப்பட்டுள்ளவை  ஒரு வாக்கியத்தில் தொடங்கி நீண்ட பத்திகள் வரை நீண்டு மாறுபடுகின்றன. இவை மேற்கோள்களின் வடிவத்தைக் கொண்டுள்ளன.

## கட்டமைப்பு மற்றும் கருப்பொருள்கள்
வலது|thumb|250x250px| நவீன ஹங்கேரியில் பண்டைய நகரமான அக்வின்கமின் இடிபாடுகள் - மார்கஸ் ஆரேலியஸ் தன் ''மெடிடேசன்ஸ்'' குறிப்புகளை எழுதிய ஒரு தளம்.
*மெடிடேசன்ஸ்* மார்கஸின் வாழ்க்கையின் வெவ்வேறு காலகட்டங்களை விவரிக்கும் 12 புத்தகங்களாக பிரிக்கப்பட்டுள்ளது. ஒவ்வொரு புத்தகமும் காலவரிசைப்படி இல்லை. இவற்றை  தனக்காக அல்லாமல் வேறு யாருக்காகவும் இவரால் எழுதப்பட்டது அல்ல.

## தமிழ் மொழிபெயர்ப்பு
இந்த நூலின் ஆங்கில மொழிபெயர்ப்பு நூலில்  இருந்து  தேர்தெடுத்த பகுதிகளை பொ. திருகூடசுந்தரம் அவர்கள் தமிழில் மொழிபெயர்த்து  *இதய உணர்ச்சி* என்ற பெயரில் நூலாக கொண்டுவந்தார்.  
## வெளி இணைப்புகள்
 
## மேற்கோள்கள்

பகுப்பு:2-ஆம் நூற்றாண்டு நூல்கள்
டாக்டர் ஜி. ஆர். தாமோதரன் அறிவியல் கல்லூரி

**டாக்டர் ஜி. ஆர். தாமோதரன் அறிவியல் கல்லூரி** என்பது கோயம்புத்தூர் நகரில் செயல்படும் பாரதியார் பல்கலைக்கழகத்தின் இணைவு பெற்றுள்ள தன்னாட்சி தகுதி பெற்ற கலை அறிவியல் கல்லூரி ஆகும். இக்கல்லூரி தமிழ்நாட்டில் கோயம்புத்தூர் மாவட்டம் பீளமேட்டில் செயல்பட்டு வருகின்றது.

## அறிமுகம்
இக்கல்லூரி அனைவருக்கும் கல்வி அளிக்கும் நோக்குடன் செயலபட்டு வருகின்றது. இக்கல்லூரி1988இல் தொடங்கப்பட்டது. .

## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன
# கலை, அறிவியல் இளங்கலை
# கலை, அறிவியல் முதுநிலை

## சான்றுகள்

பகுப்பு:கோயம்புத்தூர் மாவட்டத்திலுள்ள தனியார் கலைக் கல்லூரிகள்
பகுப்பு:பாரதியார் பல்கலைக்கழக இணைவுக்கல்லூரிகள்
பெரியசாமி கவுண்டர்

**பெரியசாமி கவுண்டர்** இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர் கரூர் தொகுதியில் இருந்து மக்களவைக்கு இந்திய தேசிய காங்கிரசு வேட்பாளராக 1957 நாடாளுமன்றத் தேர்தலில்  தேர்ந்தெடுக்கப்பட்டார்

.

## ஆதாரங்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:2ஆவது மக்களவை உறுப்பினர்கள்
பகுப்பு:கரூர் மாவட்ட மக்கள்